Diari Oficial de la Generalitat Valenciana


Sumari del DOGV 1787, del 21-05-1992 (1992/824876)

DECRET 69/1992, de 28 d'abril, del Govern Valencià, pel qual es regula el lliurament de béns com a part del preu en els contractes de subministrament .
-------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/04/28/69/dof/vci/html**

### Dades del document

Número de DOGV
:   1787

Data del DOGV
:   21-05-1992

Secció del DOGV
:   DISPOSICIONS GENERALS

Número del document
:   1992/824876


Data del document
:   28-04-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 69/1992, de 28 d'abril, del Govern Valencià, pel qual es regula el lliurament de béns com a part del preu en els contractes de subministrament.  
Molts dels contractes de subministraments que subscriu l'administració de la Generalitat Valenciana tenen per objecte la compra de béns mobles, vehicles automòbils o maquinària d'obres públiques, que han de substituir els existents fins el moment i que per diverses raons ja no són útils a la finalitat per a la qual foren adquirits al seu dia.  
La consecució d'una major economia i eficàcia en la gestió dels béns i fons públics fa aconsellable la regulació de la possibilitat de lliurament d'aquests béns, que no són útils a l'administració, com a part del preu en l'adquisició d'altres nous.  
Per això, a proposta del Conseller d'Economia i Hisenda, amb la deliberació prèvia del Govern Valencià, en la reunió del dia 28 d'abril de 1992,  
DECRETE  
Article primer  
En els contractes de subministraments que tinguen per objecte la compra o adquisició de béns mobles, vehicles automòbils o maquinària d'obres públiques, podrà establir-se en el plec de clàusules administratives la possibilitat que part del pagament del preu es faça mitjançant el lliurament de béns de la mateixa classe, pertanyents a la Generalitat Valenciana.  
El plec de clàusules administratives determinarà el criteri de valoració dels béns que es lliuren.  
Article segon  
S'entendran compresos dins dels béns a què es refereix l'article anterior, els equips (hardware) i els programes (software) per al tractament de la informació.  
Article tercer  
La inclusió en el plec de clàusules administratives de la possibilitat que s'estableix en aquesta norma requerirà l'existència d'un informe previ, per part dels tècnics de l'administració, que acredite la conveniència i els avantatges econòmics que se'n derivaran.  
Article quart  
Els subministradors podran augmentar la valoració establerta per la Generalitat Valenciana en el plec de condicions dels béns que aquesta ha de lliurar, amb la reducció consegüent de les quantitats que ha de lliurar en metàl·lic. Aquest augment de la valoració és considerarà, a l?efecte de l'adjudicació, millor oferta econòmica.  
Article cinquè  
A l'efecte previst en l'article 55.2 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, l'acord d'adjudicació del contracte de subministrament, realitzat en els termes a què es refereix aquesta disposició, durà implícit l'acord d'alienació i desafectació dels béns inclosos en el plec de clàusules administratives.  
Article sisè   
En els procediments d'alienació realitzats a l'empara d'aquest decret, s'hauran de tenir en compte les limitacions quantitatives establertes en l'article 55.1 de la Llei 3/1986.  
DISPOSICIONS FINALS  
Primera  
S'autoritza el Conseller d'Economia i Hisenda perquè dicte les normes que calguen per al desenvolupament i interpretació del que disposa aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 28 d'abril de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI